**Բրիջիթ Էն Բրինք** անգլ.՝ Bridget Ann Brink, 1970, Իստ Գրանդ Ռապիդս, Քենտ շրջան, Միչիգան, ԱՄՆ), ամերիկացի դիվանագետ, Ուկրաինայում Ամերիկայի Միացյալ Նահանգների դեսպան։

Կենսագրություն
--------------

Բրիջիթ Բրինքն ավարտել է Միչիգան նահանգի Իստ Գրանդ Ռապիդս դպրոցը, քաղաքագիտության բակալավրի աստիճանի կոչում է ստացել Քենյոն քոլեջից, իսկ միջազգային հարաբերությունների և քաղաքական տեսության մագիստրոսի կոչում՝ Լոնդոնի տնտեսագիտության և քաղաքական գիտությունների դպրոցից։

Նա Միացյալ Նահանգների Պետդեպարտամենտ աշխատանքի է անցել 1996 թվականին։ 1997-1999 թվականներին որպես քաղաքական հարցերի հյուպատոսական պատասխանատու աշխատել է Բելգրադում ԱՄՆ դեսպանատանը։ Մինչև 2002 թվականը նա աշխատել է Կիպրոսում, այնուհետև՝ մինչև 2004 թվականը՝ պետքարտուղարի քաղաքական հարցերով տեղակալի Եվրոպայի գծով հատուկ օգնական։ 2005-2008 թվականներին նա զբաղեցրել է Թբիլիսիի քաղաքական և տնտեսական ծառայության ղեկավարի պաշտոնը։

Հետագայում Բրիջիթ Բրինքը դարձել է ԱՄՆ Պետդեպարտամենտի Հարավային Եվրոպայի հարցերով փոխտնօրեն, որից հետո միացել է ԱՄՆ Ազգային անվտանգության խորհրդին՝ որպես Էգեյան ծովի և Հարավային Կովկասի համակարգող, որտեղ համակարգել է ԱՄՆ արտաքին քաղաքականությունը Թուրքիայի, Հունաստանի, Կիպրոսի Վրաստանի, Ադրբեջանի և Հայաստանի հետ հարաբերություններում։

2014 թվականից մինչև 2015 թվականի օգոստոսը զբաղեցրել է Ուզբեկստանի Տաշքենդ քաղաքում ԱՄՆ դեսպանատան փոխղեկավարի պաշտոնը։

2019 թվականի մայիսին ԱՄՆ նախագահ Դոնալդ Թրամփը Բրինքին նշանակել է Սլովակիայում դեսպան։ 2019 թվականի մայիսի 22-ին ԱՄՆ Սենատի արտաքին հարաբերությունների հանձնաժողովը դրականորեն հայտարարել է նրա առաջադրման մասին։

Բրինքի երդմնակալությունը որպես Սլովակիայի Հանրապետությունում ԱՄՆ դեսպան տեղի է ունեցել 2019 թվականի հուլիսի 1-ին։ 2019 թվականի օգոստոսի 20-ին նա իր հավատարմագրերը հանձնել է Սլովակիայի նախագահ Զուզանա Կապուտովային։

2022 թվականի ապրիլի 25-ին նախագահ Ջո Բայդենը Բրիջիթ Բրինքին նշանակվել է Ուկրաինայում ԱՄՆ նոր դեսպան։ Մեկ օր անց նրա թեկնածությունն ուղարկվել է Սենատ՝ արտաքին հարաբերությունների հանձնաժողովի քննարկմանը։ Նրա թեկնածությունը հաստատվել է Սենատի կողմից 2022 թվականի մայիսի 18-ին, իսկ մայիսի 30-ին Բրինքն իր հավատարմագրերը հանձնել է Ուկրաինայի նախագահ Վլադիմիր Զելենսկիին։

Ծանոթագրություններ
------------------

1. 1 2   — 2022.
2. ↑  "Students discussed current topics with the US Ambassador". *University of Economics in Brataslava*. 2019 թ․ նոյեմբերի 19. Արխիվացված է the original 2021 թ․ ապրիլի 19-ին. Retrieved 2020 թ․ հունվարի 9. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "Brink Bridget A. – Slovak Republic – April 2019. CERTIFICATE OF COMPETENCY". Արխիվացված է the original 2022 թ․ փետրվարի 3-ին. Retrieved 2022 թ․ ապրիլի 29. `{{cite web}}`: Unknown parameter `|deadlink=` ignored (`|url-status=` suggested) (help)
4. ↑  "PN520 — Bridget A. Brink — Department of State 116th Congress (2019-2020)". *US Congress*. Արխիվացված է the original 2022 թ․ ապրիլի 25-ին. Retrieved 2022 թ․ մարտի 27. `{{cite web}}`: Unknown parameter `|deadlink=` ignored (`|url-status=` suggested) (help)
5. ↑  "President Biden Announces Nominee for Ambassador to Ukraine". *The White House* (in ամերիկյան անգլերեն). 2022 թ․ ապրիլի 25. Արխիվացված է the original 2022 թ․ ապրիլի 25-ին. Retrieved 2022 թ․ ապրիլի 25. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  "Senate unanimously confirms Brink as Ukraine ambassador". *Politics, Policy, Political News- POLITICO*. 2022 թ․ մայիսի 18. Արխիվացված է the original 2022 թ․ մայիսի 31-ին. Retrieved 2022 թ․ հունիսի 2. `{{cite web}}`: Unknown parameter `|deadlink=` ignored (`|url-status=` suggested) (help)
7. ↑  "Посол США в Украине вручила верительные грамоты Зеленскому". *NV.ua*. 2022 թ․ հունիսի 2. Արխիվացված է the original 2022 թ․ հունիսի 2-ին. Retrieved 2022 թ․ հունիսի 2. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Bridget Brink

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1256087459 · LCCN: no2020146660 · VIAF: 4160906978212690902 · WorldCat VIAF: 4160906978212690902 |

 |